钦定古今图书集成/历象汇编/乾象典/第066卷 > 坤舆图说 > 《风赋》周宋玉
## 钦定古今图书集成/历象汇编/乾象典/第066卷 > 坤舆图说 > 《风赋》周宋玉

楚襄王游于兰台之宫，宋玉、景差侍。有风飒然而至，
王乃披襟而当之，曰：“快哉此风！寡人所与庶人共者
耶？”宋玉对曰：“此独大王之风耳，庶人安得而共之？”王
曰：“夫风者，天地之气，溥畅而至，不择贵贱高下而加
焉。今子独以为寡人之风，岂有说乎？”宋玉对曰：“臣闻
于师，枳句来巢，空穴来风，其所托者，然则风气殊焉。”
王曰：“夫风始安生哉？”宋玉对曰：“夫风生于地，起于青
𬞟之末，侵淫谿谷，盛怒于土囊之口，缘太山之阿，舞
于松柏之下，飘忽淜滂，激飏熛怒，耾耾雷声，回穴错
迕，蹶石伐木，梢杀林莽。至其将衰也，被丽披离，冲孔
动楗，眴涣粲烂，离散转移。故其清凉雄风，则飘举升
降，乘凌高城，入于深宫，邸华叶而振气，徘徊于桂椒
之间，翱翔于激水之上，将击芙蓉之精，猎蕙草，离秦
蘅，概辛夷，被荑杨，迥穴衡陵，萧条众芳，然后徜徉中
庭，北上玉堂，跻于罗帏，经于洞房，迺得为大王之风
也。故其风中人状，直憯凄惏慄，清凉，增欷清清泠泠愈病析酲发，明耳目，宁体便人，此所谓大王之雄风
也。”王曰：“善哉论事。夫庶人之风，岂可闻乎？”宋玉对曰：
“夫庶人之风，塕然起于穷巷之间，堀堁扬尘，勃郁烦
冤，冲孔袭门，动沙𫭟，吹死灰，骇溷浊，扬腐，馀邪薄入
瓮牖，至于室庐，故其风中人状直。”《溷郁》邑。驱温致
湿。中心惨怛。生病造热中。唇为胗。得。《目为》啖齰嗽
获，死生不卒，此所谓“庶人之雌风”也。